Rikunarita-ORG/Wikinium huggingface dataset:
# יולי

|  |  |  |  |
| --- | --- | --- | --- |
|

|  |  |  |
| --- | --- | --- |
| ►► | **יולי** | ◄◄ |

 |
| * 2024
* 2025
* 2026
* 2027
* 2028

|  |
| --- |
| **יולי 2024** |
|    א    |    ב    |    ג    |    ד    |    ה    |    ו    | **ש** |
|   | 1  | 2  | 3  | 4  | 5  | **6** |
| 7  | 8  | 9  | 10  | 11  | 12  | **13** |
| 14  | 15  | 16  | 17  | 18  | 19  | **20** |
| 21  | 22  | 23  | 24  | 25  | 26  | **27** |
| 28  | 29  | 30  | 31  |   |

|  |
| --- |
| **יולי 2025** |
|    א    |    ב    |    ג    |    ד    |    ה    |    ו    | **ש** |
|   | 1  | 2  | 3  | 4  | **5** |
| 6  | 7  | 8  | 9  | 10  | 11  | **12** |
| 13  | 14  | 15  | 16  | 17  | 18  | **19** |
| 20  | 21  | 22  | 23  | 24  | 25  | **26** |
| 27  | 28  | 29  | 30  | 31  |   |

|  |
| --- |
| **יולי 2026** |
|    א    |    ב    |    ג    |    ד    |    ה    |    ו    | **ש** |
|   | 1  | 2  | 3  | **4** |
| 5  | 6  | 7  | 8  | 9  | 10  | **11** |
| 12  | 13  | 14  | 15  | 16  | 17  | **18** |
| 19  | 20  | 21  | 22  | 23  | 24  | **25** |
| 26  | 27  | 28  | 29  | 30  | 31  |   |

|  |
| --- |
| **יולי 2027** |
|    א    |    ב    |    ג    |    ד    |    ה    |    ו    | **ש** |
|   | 1  | 2  | **3** |
| 4  | 5  | 6  | 7  | 8  | 9  | **10** |
| 11  | 12  | 13  | 14  | 15  | 16  | **17** |
| 18  | 19  | 20  | 21  | 22  | 23  | **24** |
| 25  | 26  | 27  | 28  | 29  | 30  | **31** |

|  |
| --- |
| **יולי 2028** |
|    א    |    ב    |    ג    |    ד    |    ה    |    ו    | **ש** |
|   | **1** |
| 2  | 3  | 4  | 5  | 6  | 7  | **8** |
| 9  | 10  | 11  | 12  | 13  | 14  | **15** |
| 16  | 17  | 18  | 19  | 20  | 21  | **22** |
| 23  | 24  | 25  | 26  | 27  | 28  | **29** |
| 30  | 31  |   |

tabBackground:;tabBorder:#AAAAAA;defaultTab:2; |

**יולי** (מלטינית: **Iulius**, ההגייה העברית נגזרת מהשפה הגרמנית) הוא החודש השביעי בלוח השנה הגרגוריאני.

במקור, חודש יולי נקרא בשם קווינטיליס, שפירושו "חמישי", מאחר שהחודש הזה היה החודש החמישי בלוח השנה הרומי המקורי, שנפתח בחודש מרץ ושהיו בו עשרה חודשים, משום שהחודשים ינואר ופברואר נוספו רק מאוחר יותר.

בשנת 44 לפנה"ס, שנת מותו של יוליוס קיסר, קרא הסנאט הרומי את שמו של חודש "קווינטיליס" על שם יוליוס קיסר – שנולד בחודש זה – ושינה את שמו ל'יוליוס'. יוליוס קיסר היה גם זה שקבע שנה קודם לכן את הלוח היוליאני המבוסס על זמן הקפת כדור הארץ את השמש במקום מחזור הירח.

מדי שנה, חודש יולי מתחיל בדיוק באותו יום בשבוע, שבו מתחיל חודש אפריל, ואילו בשנים המעוברות בלבד, חודש זה מתחיל גם בדיוק באותו יום בשבוע, שבו מתחיל חודש ינואר.

באזור חצי הכדור הצפוני, יולי הוא חודש קיצי ואילו באזור חצי הכדור הדרומי יולי הוא חודש חורפי.

המזלות של חודש יולי הם סרטן ואריה.

בחודש יולי יש 31 ימים.

* "ריצת הפרים" בפסטיבל סן פרמין שבספרד
* זיקוקים בחגיגות יום העצמאות האמריקאי בארצות הברית
* חודש יולי בשעת גז הצאן. אחד מדפי לוח השנה כפי שמופיע בספר השעות "השעות העשירות מאוד של דוכס ברי"

## קישורים חיצוניים

* יולי, באתר אנציקלופדיה בריטניקה (באנגלית)
# אנגרי בירדס טונס

אנגרי בירדס טונס
Angry Birds Toons|  |
|
מבוסס על |
"אנגרי בירדס" של Rovio |
|
שיר הנושא |
"Angry Birds Toons" |
|
סוגה |
קומדיה |
|
ארץ מקור |
פינלנד |
|
שפות |
ללא דיאלוג |
|
מספר עונות |
3 |
|
מספר פרקים |
104 |
| תוכנית המשך |
אנגרי בירדס סטלה סיפורי חזירונים אנגרי בירדס בלוז |
|
הפקה |
|
חברת הפקה | Rovio Entertainment  |
|
הפצה | AdMob, נטפליקס  |
|
שידור |
|
רשת שידור | MTV3  |
|
רשת שידור בישראל |
ערוץ הילדים ערוץ ג'וניור |
| תקופת שידור מקורית |
17 במרץ 2013 – 13 במאי 2016 |
| תקופת שידור בישראל |
16 במרץ 2013–2013 |
|
קישורים חיצוניים |
| www.angrybirds.com/watch |
| **דף התוכנית ב-IMDb** |
|   |

**אנגרי בירדס טונס** (באנגלית: **Angry Birds Toons**) היא תוכנית טלוויזיה מונפשת משנת 2013, המבוססת על זיכיון משחקי הווידאו "אנגרי בירדס" של חברת Rovio. סדרה זו עוקבת אחרי הרפתקאותיהן של הציפורים, כשהן שומרות על הביצים שלהן מפני חזירים שרוצים לגנוב אותן כדי לתת למלך שלהם לאכול אותן. פרקי הסדרה פורסמו מדי שבוע בערוץ היוטיוב של החברה ובשירות הסטרימינג לשעבר Toons.TV.

פרק מבוא בשם "Meet the Flock" שפורסם ב-17 במרץ 2013, הציג את שמות הציפורים. החזירים הירוקים מזוהים על ידי תפקידם, כגון חזיר גנרל, חזיר מלך, חזיר משופם או חזיר שף, בזמן שרוב החזירים הרגילים חסרי שם. בסדרה אין דיאלוג, ויש בה אפקטים קוליים מתוך המשחקים.

נכון ליולי 2013, פרקי הסדרה נצפו יותר ממיליארד פעמים.

בישראל, פרקי הסדרה שודרו בערוץ הילדים מדי שבת בשעה 10 בבוקר החל מה-13 במרץ 2013. בהמשך, הם שודרו בערוץ ג'וניור, יחד עם שתי סדרות נוספות של הזיכיון, סיפורי חזירונים ואנגרי בירדס בלוז. בנוסף, פרקי הסדרה הופצו גם בנטפליקס, HOT VOD Young ו-NEXT TV.

## הפקה

חברת Rovio הכריזה על סדרת טלוויזיה המבוססת על הזיכיון, שכוללת 52 פרקים קצרים. הסדרה הופקה על ידי אולפני האנימציה הפינית Kombo, שהחברה קנתה ביוני 2011. הסדרה הפכה לזמינה ברחבי העולם באפליקציות של הזיכיון, כמו כן גם בשירותי וידאו על פי דרישה נבחרים וטלוויזיות חכמות.

## מדיה ביתית

חברת Sony Pictures Home Entertainment (שהוציאה מאוחר יותר את "אנגרי בירדס - הסרט" בתור סרטי קולומביה) הפיצה את ה-DVD של הסדרה. בעוד שהעונה הראשונה זכתה למהדורת Blu-Ray, מהדורות מאוחרות יותר, החל מהעונה השנייה, היו זמינות רק ב-DVD.

* אנגרי בירדס הסדרה: עונה 1, חלק 1 (3 בדצמבר 2013)
* אנגרי בירדס הסדרה: עונה 1, חלק 2 (15 באפריל 2014)
* אנגרי בירדס הסדרה: עונה 2, חלק 1 (1 בדצמבר 2015)
* אנגרי בירדס הסדרה: עונה 2, חלק 2 (1 במרץ 2016)
* אנגרי בירדס הסדרה: עונה 3, חלק 1 (16 באוגוסט 2016)
* אנגרי בירדס הסדרה: עונה 3, חלק 2 (6 בדצמבר 2016)

## קישורים חיצוניים

* אתר האינטרנט הרשמי של אנגרי בירדס טונס

* "אנגרי בירדס טונס", במסד הנתונים הקולנועיים IMDb (באנגלית)

* "אנגרי בירדס טונס", באתר נטפליקס

* "אנגרי בירדס טונס", באתר Rotten Tomatoes (באנגלית)

* "אנגרי בירדס טונס", במסד הנתונים הקולנועיים KinoPoisk (ברוסית)

## הערות שוליים
# המכון הטכנולוגי ההודי

מיקום שבעת המכונים הטכנולוגיים ההודים בתת-היבשת ההודית
**המכונים הטכנולוגיים ההודיים** (באנגלית **The Indian Institutes of Technology**; בראשי תיבות: **IITs**; בהינדי: **भारतीय प्रौद्योगिकी संस्थान**) הם קבוצה של שבעה מכונים עצמאיים להשכלה גבוהה בתחומי ההנדסה והטכנולוגיה, אשר נוסדו והוכרזו כ"מוסדות בעלי חשיבות לאומית" על ידי ממשלת הודו. המכונים נוסדו כדי להכשיר מדענים ומהנדסים, במטרה לפתח כוח אדם מיומן אשר יעודד את התפתחותה הכלכלית והחברתית של הודו לאחר הכרזת עצמאותה בשנת 1947.

המכונים, לפי סדר הקמתם, נמצאים בערים: קאראגפור, מומביי, צ'נאי, קאנפור, ניו דלהי, גובאהאטי ורורקי. ממשלת הודו הכריזה על כוונתה להקים תשעה מכונים נוספים במדינות שבהן עדיין לא קיים מכון טכנולוגי. חלק מן המכונים נוסדו באמצעות סיוע כספי וטכני של אונסק"ו, ממשלת גרמניה, ממשלת ארצות הברית וברית המועצות. כל אחד מן המכונים הוא מוסד עצמאי להשכלה גבוהה הקשור למכונים האחרים באמצעות מועצת המכונים הטכנולוגיים, המופקדת על ניהולם האדמיניסטרטיבי. לכל המכונים מנגנון קבלת תלמידים משותף ללימודי תואר ראשון אשר בבסיסו בחינת קבלה אחידה (אנגלית: Joint Entrance Examination, ר"ת JEE) באמצעותה נבחרים כ-4,000 מועמדים מדי שנה מתוך עשרות אלפי מועמדים. קבלת תלמידים לתארים מתקדמים נעשית אף היא על יסוד בחינה אחידה. בשבעה המכונים לומדים כ-15,500 סטודנטים לתואר ראשון, וכ-12,000 סטודנטים לתארים מתקדמים, זאת בנוסף לתלמידי מחקר.

המכונים זכו להצלחה בהכשרת בעלי מקצוע בתחומים מגוונים ואף להכרה בינלאומית. עצמאותם של המכונים אפשרה להם לפתח תוכניות הכשרה מיוחדות בתחומי הטכנולוגיה, ברמת התואר הראשון ולהעניק תואר "בוגר בטכנולוגיה" (אנגלית: Bachelor of Technology, ר"ת B. Tech) להבדיל מתואר "בוגר בהנדסה" (אנגלית: Bachelor of Engineering, ר"ת BE) המוענק על ידי רוב האוניברסיטאות האחרות בהודו. הצלחת המכונים הובילה להקמתם של מוסדות דומים בתחומים אחרים, כגון המכון הלאומי לטכנולוגיה וכן המכונים לטכנולוגית מידע.

## ראו גם

* TU9
* איגוד האוניברסיטאות הטכנולוגיות העצמאיות
* ברית N5T
* ברית אוניברסיטאות יורו-טק
* ברית האוניברסיטאות האסיאתיות
* הברית העולמית של אוניברסיטאות טכנולוגיות
* ליגת IDEA

## קישורים חיצוניים

 מדיה וקבצים בנושא **המכון הטכנולוגי ההודי** בוויקישיתוף

* אתר האינטרנט הרשמי של המכון הטכנולוגי ההודי (באנגלית)
* אתר המכון בקאראגפור
* אתר המכון במומביי
* אתר המכון בצ'נאי
* אתר המכון בקאנפור
* אתר המכון בדלהי
* אתר המכון בגובאהאטי
* אתר המכון ברורקי

## הערות שוליים
# מלבורן סיטי

מלבורן סיטי
Melbourne City FC|  |
|
מידע כללי |
|
שם מלא |
מועדון הכדורגל מלבורן סיטי |
|
כינוי |
הסיטינז סיטי |
|
תאריך ייסוד |
2009 |
|
אצטדיון |
האצטדיון המלבני, מלבורן, אוסטרליה (**תכולה:** 30,050) |
|
בעלים |
קבוצת סיטי פוטבול (100%) |
|
נשיא |
ח'לדון אל-מובארכ |
|
יו"ר |
ח'לדון אל-מובארכ  |
|
מאמן |
פטריק קיסנברו |
|
ליגה |
ליגת העל האוסטרלית |
| melbournecityfc.com.au |
|
תלבושת |
|  |
|

|  |  |
| --- | --- |
|

**תלבושת בית** |

**תלבושת חוץ** |

 |
|   |

**מועדון הכדורגל מלבורן סיטי**, שנוסד בשנת 2009, הוא מועדון כדורגל באוסטרליה. קבוצת הכדורגל ממוקמת בעיר מלבורן, אוסטרליה. הקבוצה משחק באצטדיון המלבני שבמלבורן המכיל 30,050.

המועדון נוסד בשנת 2009 כ"מלבורן הארט" והצטרפה לליגת העל האוסטרלית בעונת 2010/2011. במהלך שנת 2014 חברת ההחזקות קבוצת סיטי פוטבול רכשה חלק מבעלות הקבוצה, ושם המועדון השתנה ל"מלבורן סיטי". בשנת 2015 רכשה החברה את כל המניות.

בעונת 2020/2021 זכתה לראשונה בתולדותיה באליפות אוסטרליה וב-2024/2025 בשנייה.

## שחקנים מפורסמים

* ארון יוז
* יונתן כהן
* תומאס סורנסן
* הארי נובילו
* פטריק קיסנורבו
* איוואן פראניץ'
* דמיאן דאף
* דויד ויאה
* רוברט קורן
* קיו ג'אלינס
* ג'ושואה קנדי
* ליאם מילר
* מייקל מיפסוד
* מייקל ביצ'אמפ

## קישורים חיצוניים

 מדיה וקבצים בנושא **מלבורן סיטי** בוויקישיתוף
* אתר האינטרנט הרשמי של מלבורן סיטי

* מלבורן סיטי, ברשת החברתית פייסבוק
* מלבורן סיטי, ברשת החברתית X (טוויטר)
* מלבורן סיטי, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

 ערך זה הוא קצרמר בנושא אוסטרליה ובנושא מועדוני כדורגל. אתם מוזמנים לתרום לוויקיפדיה ו**להרחיב אותו**.
# קומודור אמיגה

קומודור אמיגה|  |
|  |
|
מידע כללי |
|
סוג |
מחשב אישי |
|
יצרן |
קומודור אינטרנשיונל  |
|
תאריך הפצה |
יולי 1985  |
|
תאריך הפסקת שיווק |
1996  |
|
מידע טכני |
|
מערכת הפעלה | AmigaOS  |
|
מעבד |
מוטורולה 68000  |
|   |

אמיגה 1000
אמיגה 500
**קומודור אמיגה** (באנגלית: **Commodore Amiga**) היא סדרת דגמי מחשב אישי שהציגה חברת קומודור, החל ב-1985.

## אמיגה 1000

המחשב הראשון בסדרה, אמיגה 1000, הוצג ביולי 1985. הוא המחשב הראשון של קומודור עם ממשק משתמש גרפי, והמתחרים העיקריים נחשבו מקינטוש של חברת אפל, ואטארי ST (Atari ST) של חברת אטארי.

המחשב האישי והביתי הציג רמת גרפיקה וסאונד שהייתה זמינה עד אז רק בציוד מקצועי יקר בהרבה, כמו תחנות עבודה. התצוגה תמכה בערכת צבעים ("Color palette") בת 4096 צבעים, מתוכם ניתן היה להציג 32 או 64 בו זמנית לפי מוד התצוגה, זאת לעומת ה־IBM PC המקורי שתמך ב־16 צבעים בלבד במתאם CGA. מערכת הסאונד יכלה להשמיע עד ארבעה ערוצים סטראופוניים, ברזולוציה של 8 סיביות. למחשב היה זיכרון של 256 קילובייט - כפליים מהזיכרון של המקינטוש הראשון, אך רק מחצית מהזיכרון של אטארי ST. המחשב תמך בריבוי משימות, תכונה נדירה יחסית במחשבים אישיים מהתקופה.

## אמיגה 500 ואמיגה 600

בשנת 1987 יצא לאור אמיגה 500, שמחירו היה עממי יותר, והפך למחשב ביתי נפוץ ששימש לגרפיקה, אנימציה, ועריכת סאונד. אמיגה 500 היה פופולרי במיוחד בקרב חובבי משחקי מחשב, והחברות הטובות ביותר בתחום פתחו עבורו משחקים בגרפיקה וביצועים גרפיים שהשתוו או עלו על אלו של מחשבים אישיים אחרים.

עם השנים התקדמה גם הטכנולוגיה של IBM PC ותואמיו ופותח עבורם מתאם גרפי VGA שהפך לסטנדרט. קומודור פיתחה בתגובה את אמיגה 500+ ואת אמיגה 600 שהיו רק מתיחת פנים של אמיגה 500.

## אמיגה 1200 ואמיגה 4000

ב-1992 יצאה קומודור עם שני המחשבים שהציגו את ערכת השבבים AGA שתמכה בהצגת 16.8 מיליון צבעים, מתוכה ניתן היה להציג 256 צבעים בעת ובעונה אחת, ובתנאים מסוימים 524,288 צבעים. אך זה היה מאוחר מדי, וקומודור לא יכלה להתחרות עם מחשבי IBM ותואמיו. דוגמה לכך היא אי היכולת של אמיגה 1200 להריץ את משחקי הירי בגוף ראשון הראשונים, Wolfenstein 3D ו-Doom עקב שיטת תצוגה שונה, חרף העובדה שבקר התצוגה תומך במספר גדול יותר של צבעים מבקר
VGA עבורו תוכננו המשחקים. הייצור נמשך עד 1996 – אחרי פשיטת הרגל של קומודור ב-1994, המחשבים יוצרו תחת השם אמיגה בלבד.

## אמיגה 32CD

בשנת 1993 החלה קומודור לייצר קונסולת משחק מבוססת על אמיגה 1200. מדובר בקונסולה הראשונה בת 32 ביט שהשתמשה בטכנולוגיית CD-ROM. בתוספת כונן דיסקטים, מקלדת עכבר ודיסק קשיח ניתן היה לשדרג את הקונסולה למחשב אמיגה 1200.

אמיגה CD32
## אמיגה מיני PC

בשנת 2011 הוקמה חברת קומודור ארצות הברית. החברה רכשה את הזכויות על השמות "קומודור", "אמיגה" ו"ויק". בשנת 2012 החלה החברה לייצר את דגם אמיגה מיני. המחשב הוא בעל מעבד אינטל Sandybridge עם ליבת i7 ‏3.5Ghz, עד 16 גיגהבייט זיכרון RAM, מערכת הפעלה קומודור OS Vision מבוססת לינוקס, כרטיס מסך NVIDIA GeForce GT430 עם 1 גיגהבייט זיכרון, כונן בלו-ריי (עם צורב DVD, רשת אלחוטית עם שתי אנטנות מובנות ודיסק קשיח של 1 טרה-בייט. למחשב יציאות מסוגים רבים כמו: DVI, USB 2.0, USB 3.0, HDMI ואחרות. מחירו בארצות הברית היה 1995 דולר לפני מס. מייסד קומודור ארצות הברית בארי אלטמן נפטר בדצמבר 2012, ופעילות החברה נפסקה.

## קישורים חיצוניים

 מדיה וקבצים בנושא **קומודור אמיגה** בוויקישיתוף
## הערות שוליים
# סייר הקבצים (חלונות)

סייר הקבצים|  |
|
מפתח |
מיקרוסופט  |
| גרסה אחרונה |
22H2 (10.0.22621.2215) (22 באוגוסט 2023)  |
|
מערכת הפעלה |
Microsoft Windows  |
|   |

תוכנת "סייר הקבצים" במערכת ההפעלה Windows 8 בגרסתה האנגלית
**סייר הקבצים** (בגרסתה האנגלית: **File Explorer**) היא התוכנה הרשמית לניהול קבצים במערכות ההפעלה מסדרת Windows של מיקרוסופט החל מגרסה 95, המספקת ממשק משתמש גרפי לגישה אל מערכת הקבצים. התוכנה החליפה את קודמתה, "מנהל קבצים", שנכללה בכל גרסאות Microsoft Windows 3.x. לפני גרסת חלונות 8, שמה של התוכנה הייתה "**סייר Windows**" (באנגלית: **Windows Explorer**).

התוכנה היא רכיב בממשק מערכת ההפעלה, כחלק מאלמנטים נוספים על הצג, כשורת המשימות ושולחן העבודה. ללא תוכנה זו, לא תיתכן שליטה על תוכן המחשב דרך ממשק המשתמש הגרפי, אלא דרך שורת הפקודה בלבד. התוכנה קיימת בקובץ הקרוי explorer.exe הקיים בתיקיית מערכת ההפעלה.

## קישורים חיצוניים

 מדיה וקבצים בנושא **סייר הקבצים** בוויקישיתוף
## הערות שוליים

 ערך זה הוא קצרמר בנושא תוכנה. אתם מוזמנים לתרום לוויקיפדיה ו**להרחיב אותו**.
# מיקרו-תשלום

**מיקרו-תשלום** (תשלומים זעירים, באנגלית: **Micropayment**) הוא שיטת תשלומים בעבור טובין אשר נפוצה בעיקר במסחר אלקטרוני ברשת האינטרנט. המדובר בעסקאות בהן הכסף המשמש לתשלום נקוב בסכומים נמוכים במיוחד, לרוב דולרים בודדים או אף פחות מכך. עסקאות כאלה טבעיות לאתרי אינטרנט המציעים שירותים צנועים. תחום זה מאפיין לרוב נכסים שאינם דורשים כל טיפול פרטני מצד המוכר (הכנה, אריזה, משלוח או כל טיפול ידני אחר). המודל הכלכלי של מוצרים אלו מבוסס על מוצר שהיוצר שלו מעריך שיוכל למכור בכמויות גדולות מאוד, בין היתר הודות למחירו המזערי והחלטת הצרכנים לרכוש אותו ללא התלבטות רבה.

בין היתר עשויים להיות מוצעים במודל זה שירותים ונכסים כגון קריאה והדפסה של מאמר יחיד מתוך מאגר מידע גדול, צריכה של תוכן בתשלום או הורדת קובץ בודד כגון סרטון וידאו או שיר, תמונה או גרפיקה אחרת לשימוש מסחרי, אפליקציה (לטלפון הנייד למשל) או תוסף כלשהם, רכיבים למערכות תוכנה (כגון תוספים לאתרי אינטרנט), וכן שירותי ענן.

השיטה מציבה אתגר למפעיליה, שכן לעיתים עלות ביצוע העסקה עצמה הופך אותה לבעלת רווחיות נמוכה או אף בלתי כלכלית לחלוטין. לצורך התמודדות עם חסם זה נפוצו שירותים, כגון זה של חברת PayPal, המאגדים מיקרו-תשלומים לכדי גבייה מרוכזת, בין אם בדיעבד, לאחר מספר רכישות גדול מספיק, או מראש - באמצעות רכישת אשראי לניצול. כמו כן, רבים מנכסים אלו מוצעים למכירה במסגרת זירות מסחר המתמחות בנכסים כמותם (כגון בנק תמונות, חנות אפליקציות וכו') ובמקרים רבים זהות הרוכשים אפילו איננה ידועה ליוצרי התוכן אלא למנהלי הזירה בלבד.

## ראו גם

* PayPal
* עיגול לטובה

## קישורים חיצוניים

* עומר כביר, סגן נשיא פייפאל: העתיד הוא במיקרו-תשלומים, באתר כלכליסט, 26 ביולי 2010
* גיא הופמן, תשלומים קטנים, תקוות גדולות, באתר הארץ, 6 במרץ 2004
* שרית פרקול, כסף קטן, עסקים גדולים?, מגזין עסקים, מעריב, 10 בפברואר 2004

## הערות שוליים

 ערך זה הוא קצרמר בנושא כלכלה. אתם מוזמנים לתרום לוויקיפדיה ו**להרחיב אותו**.
# שירו אישיאי

שירו אישיאי
石井 四郎|  |
|
לידה |
25 ביוני 1892 Ōsato, Chiyoda, האימפריה היפנית  |
|
פטירה |
9 באוקטובר 1959 (בגיל 67) Center Hospital of the National Center for Global Health and Medicine, יפן  |
|
מדינה |
יפן, האימפריה היפנית  |
|
ענף מדעי | ניסויים בבני אדם, נשק ביולוגי, רפואה צבאית, unethical human experimentation  |
|
השכלה | * Kyoto Imperial University
* Fourth Higher School
* בפסקה זו רשומה אחת נוספת שטרם תורגמה
 |
|
תקופת פעילות |
מ-1921  |
|
השקפה דתית |
שינטו  |
|   |

**שִירוֹ אִישִיאִי** (ביפנית: **石井 四郎**, ברומאג'י: **Shirō Ishii**‏; 25 ביוני 1892 – 9 באוקטובר 1959) היה רופא צבאי יפני, מיקרוביולוג, פושע מלחמה ומפקד של יחידת 731 ויחידה 1644 שעסקו בפיתוח נשק ביולוגי ובניסויים רפואיים בבני אדם בזמן מלחמת סין–יפן השנייה. אישיאי מכונה לעיתים יוזף מנגלה היפני.

## ביוגרפיה

שירו אישיאי נולד בחווה בכפר שיבייאמה במחוז צ'יבה. ב-1922 השלים את לימודיו בבית הספר לרפואה צבאית בטוקיו והחל ללמוד מיקרוביולוגיה באוניברסיטת קיוטו. במהלך לימודיו גידל חיידקים בצלחות פטרי כ"חיות מחמד". ב-1925 הועלה לדרגת Surgeon Captain. ב-1927 החל לחקור את תחום הלוחמה הביולוגית. ב-1928 יצא לשנתיים לימודים והתרשמות במערב שם הושפע ולמד אודות ההשפעה שהייתה ללוחמה הכימית במלחמת העולם הראשונה. כששב ליפן ב-1930 טען בפני מפקדיו כי העולם צועד לעבר מלחמות כימיות וביולוגיות ועל יפן גם לעשות כך, בין אלו ששוכנעו ממנו היה שר הצבא היפני סדאו אראקי ואחיו של הקיסר הירוהיטו הנסיך יאסוהיטו צ'יצ'יבו.

באוקטובר 1940 מונה אישיאי לראש אגף הלוחמה הביולוגית בצבא יפן וקדם לדרגת Surgeon General, נבנה עבורו מתחם ענק בן שישה בניינים ליד העיר חרבין שהייתה תחת כיבוש יפני ובו החל בניסויים. קרבנות הניסויים היו בעיקר שבוים סיניים אך גם קוריאנים רוסים וחיילים מבעלות הברית בעת מלחמת העולם השנייה. הניסויים כללו הדבקה במחלות, קטיעת איברים והשתלת איברים במקומם, הקפאת תאים ויצירת נמק, אונס הכרחת הפלות וניתוחים ללא הרדמה. מעריכים כי בין 3,000 ל-12,000 קרבנות מתו במהלך ניסויים אלו. הקרבנות סופקו ליחידה על ידי הקמפייטאי (המשטרה הצבאית של יפן).

לא נותרו ניצולים מיחידת 731. ב-1945, עם התקרבות הצבא האדום לבסיס היחידה, הורה אישאיי על הריגת 150 הניצולים שהיו באותה עת בבסיס היחידה והשמדת מסמכים. אישיאי לא הועמד לדין על מעשיו; הוא חתם עם ארצות הברית על הסכם אי-העמדה לדין וחסינות תמורת שיתוף הממצאים המחקריים והרפואיים יקרי הערך שבידיו. ב-6 במאי 1947 כתב דאגלס מקארתור לוושינגטון שניתן להשיג מידע נוסף, אף הצהרות מפי אישיאי עצמו, על ידי הבהרה שהמידע יסווג כמידע מודיעיני ולא ישמש כראיה במשפטי פשעי המלחמה.

## ראו גם

* יחידה 731
* יוזף מנגלה
* ניסויים בבני אדם על ידי הנאצים

## קישורים חיצוניים

 מדיה וקבצים בנושא **שירו אישיאי** בוויקישיתוף
* מאת ג'וזף קאהן ניו יורק טיימס, הנשק הסודי של יחידה 731: חולדות נגועות בדבר, באתר הארץ, 27 בנובמבר 2002
* יריב פלג, הניסויים הממשלתיים המטורפים ביותר בהיסטוריה, באתר מאקו, 26 ביוני 2014

## הערות שוליים
# אזורי הכיבוש בגרמניה

אזורי הכיבוש הגרמנים של בעלות הברית
Deutschland 1945 bis 1949| דגל |
|  |
|  |
|
ממשל |
|
משטר |
כיבוש, משטר צבאי לפי אזורי הכיבוש שנקבעו בוועידת יאלטה |
|
שפה נפוצה |
גרמנית |
|
עיר בירה |
ברלין |
|
גאוגרפיה |
|
יבשת |
אירופה |
|
היסטוריה |
| הקמה |
ניצחון בעלות הברית על מדינות הציר במלחמת העולם השנייה |
|
תאריך |
15 ביוני 1945 קצת אחרי כניעת גרמניה |
| פירוק |
הכיבוש היווה נטל על בעלות הברית מהגוש המערבי |
|
תאריך |
23 במאי 1949 |
|
ישות קודמת | גרמניה הנאצית גרמניה הנאצית המדינה החופשית פרוסיה המדינה החופשית פרוסיה |
|
ישות יורשת | מדינת החסות של הסאר הפרוטקטורט של הסאר גרמניה המזרחית גרמניה המזרחית גרמניה המערבית גרמניה המערבית ברלין מערב ברלין מזרח ברלין מזרח ברלין |
|
כלכלה |
|
מטבע |
רייכסמארק |
|
שונות |
| חלוקת ברלין |
|
חלוקת העיר ברלין |
|   |

**אזורי הכיבוש בגרמניה** הם אזורים בגרמניה שהיו נתונים במשטר צבאי של בעלות הברית בשנים 1945–1949, בעקבות כניעת גרמניה הנאצית בתום מלחמת העולם השנייה.

גרמניה המערבית לקו אודר-נייסה חולקה לארבעה אזורי כיבוש למטרות ניהול המדינה. ארבעת האזורים חולקו בין ארבע בעלות הברית (ארצות הברית, בריטניה, צרפת וברית המועצות). החלוקה בוצעה בהתאם להבנות ועידת יאלטה ולהסכם בוועידת פוטסדאם שנוסח ביולי 1945. במקביל חולקה גם העיר ברלין לארבעה אזורים. שטחים גרמניים שהיו מזרחית לקו אודר-נייסה הועברו לידי פולין וברית המועצות.

האזור האמריקאי כלל את אזור המדינות בוואריה והסן אשר בדרומה של גרמניה ואת חלקיה הצפוניים של המדינה המודרנית באדן-וירטמברג. גם ערי הנמל הצפוניות ברמן (שעל גדות הווזר) וברמרהאפן (במקום המפגש של הווזר עם הים הצפוני) הושמו תחת ממשל צבאי אמריקאי עקב רצונם של האמריקאים בנקודת מאחז בצפונה של גרמניה.

האזור הבריטי כלל את המבורג (על פי הגבולות ששורטטו בידי הנאצים בשנת 1937), שלזוויג-הולשטיין (שהוקמה על בסיס הפרובינציה הפרוסית בשם זה), סקסוניה התחתונה (אחודן של בראונשווייג, אולדנבורג ושאומבורג-ליפה עם פרובינציית הנובר הפרוסית), ונורדריין-וסטפאליה (איחודן של ליפה, חלקה הצפוני של ריינלנד ווסטפאליה).

האזור הצרפתי היה אזור קטן שלא תוכנן תחילה אך ניתן לצרפתים על ידי הבריטים והאמריקאים מהאזורים שלהם וכלל את מדינת באדן, ריינלנד-פפאלץ. חבל הסאר ניתן לצרפת גם כן תחת משטר פרוטקטורט.

אזור הכיבוש הסובייטי שבמזרח כלל את שטחי תורינגיה, סקסוניה, סקסוניה-אנהלט, ברנדנבורג ומקלנבורג-מערב פומרניה.

על שטחי הכיבוש של ארצות הברית, בריטניה וצרפת (למעט חבל הסאר) הוקמה בשנת 1949 הרפובליקה הפדרלית של גרמניה ("גרמניה המערבית"). בשטחי הכיבוש הסובייטיים הוקמה הרפובליקה הדמוקרטית הגרמנית.

ברלין המערבית הייתה בפועל מובלעת של גרמניה המערבית, אולם דה יורה הייתה תחת אזור הכיבוש בגרמניה, עד איחוד גרמניה ב-1990.

## ראו גם

* אזורי הכיבוש באוסטריה
* פלישת בעלות הברית המערביות לגרמניה
* דה-נאציפיקציה

## קישורים חיצוניים

 מדיה וקבצים בנושא **אזורי הכיבוש בגרמניה** בוויקישיתוף
## הערות שוליים

 ערך זה הוא קצרמר בנושא גרמניה. אתם מוזמנים לתרום לוויקיפדיה ו**להרחיב אותו**.